Cov Nqe Lus Nug Uas Pab Tau Zoo Tshaj Plaws kom Nug Ua Ntej Koj Tus Menyuam Lub Rooj Sib Tham MDR
Ua ntej tus tub ntxhais kawm ntawv uas muaj IEP los sis Qhov Phiaj Xwm 504 yuav raug ntiab tawm hauv tsev kawm ntawv los sis raug ncua kev kawm ntau dua 10 hnub sib law liag nyob rau thaum sij hawm xyoo kawm ntawv, lub cheeb tsam tsev kawm ntawv yuav tsum tau muaj lub rooj sib tham hu ua lub rooj sib tham los tshuaj xyuas qhov kev txiav txim siab kev nthuav tawm (manifestation determination review (“MDR”)). Thaum qhov MDR tau ua raws li kev ncua rau ntau dua tag nrho 10 hnub, cov kev ncua ntawd yuav tsum yog ib feem ntawm cov qauv. Piv txwv li, yog tias qhov kev ncua tau tshwm sim vim tib tug cwj pwm zoo ib yam nkaus, nyob hauv tib lub hli, nws muaj feem yuav zoo li tus qauv.  Txiav txim siab txog qhov ntev ntawm cov kev ncua kev kawm, kev teem sij hawm, thiab cov laj thawj tias yog vim li cas thiaj raug ncua qhov kev kawm.
 Nyob hauv lub rooj sib tham no, pab pawg lis dej num IEP, suav nrog leej niam los yog leej txiv, yuav tau ua hauj lwm ua ke txhawm rau los txiav txim siab tias seb tus cwj pwm coj mus rau kev raug ncua los sis raug ntiab tawm hauv tsev kawm ntawv vim yog tshwm sim los ntawm tus menyuam qhov kev tsis taus ntawm lub cev LOS SIS tau tshwm sim los ntawm lub tsev kawm ntawv tsis kam ua raws li qhov kev tsim nyog ntawm tus menyuam txoj kev kawm IEP/qhov phiaj xwm tswj tus cwj pwm. Yog tias lo lus teb hais tias yog rau ib nqe lus nug twg, tus menyuam tsis tuaj yeem raug ncua kev kawm los sis raug ntiab tawm hauv tsev kawm ntawv tau. Yog tias lo lus teb hais tias tsis yog rau tag nrho ob nqe lus nug, ces tus menyuam yuav raug ncua kev kawm los sis raug ntiab tawm hauv tsev kawm ntawv tau. 
Nws yog ib qho tseem ceeb heev txhawm rau npaj kom txhij rau lub rooj sib tham MDR. Koj yuav tsum tshuaj xyuas koj tus menyuam cov ntaub ntawv teev tseg txog ntawm txoj kev kawm thiab kev kho mob, suav nrog koj tus menyuam li IEP, Qhov Phiaj Xwm 504, cov kev ntsum xyuas kev kawm ntawv tshwj xeeb, thiab cov ntaub ntawv teev tseg txog kev qhuab qhia xws li cov ntawv ceeb toom kev ncua kev kawm. Koj tseem yuav tsum tau txais koj tus menyuam lub tswv yim thiab. Yog tias koj tus menyuam ua hauj lwm nrog ib tus kws kho tej kev mob los sis tus kws kho mob uas nyob sab nraud ntawm lub tsev kawm ntawv, kev caw tus neeg ntawd tuaj koom nrog lub rooj sib tham MDR thiab qhia lawv cov tswv yim mus rau pab pawg lis dej num tej zaum nws yuav yog ib qho pab tau zoo heev. Hauv qab no yog cov nqe lus nug los pab koj thiab koj tus menyuam npaj kom txhij rau Lub Rooj Sib Tham MDR:
Cov Nqe Lus Nug Dav Dav 	Lus Teb/Cov Lus Sau Teeg	
Lub cheeb tsam tsev kawm ntawv puas yuav tsum muaj ib lub Rooj Sib Tham Kev Txiav Txim Siab Txog Kev Nrhuav Tawm? 		
Koj tus menyuam puas muaj qhov IEP los sis Qhov Phiaj Xwm 504? 		
Yog koj tus menyuam tsis muaj qhov IEP los sis Qhov Phiaj Xwm 504, es lub cheeb tsam tsev kawm ntawv puas yuav muaj laj thawj ntseeg tau tias koj tus menyuam tej zaum yuav muaj kev tsis taus tiag los sis tsis muaj? Piv txwv li, koj puas tau thov kom koj tus menyuam tau txais kev soj ntsuam xyuas txhawm rau kom tau txais cov kev pab cuam kev kawm ntawv tshwj xeeb? Cov laj thawj ntawd yog muaj dab tsi? 		
Koj tus menyuam puas tau raug ncua kev kawm ntev txog li 10 hnub los sis ntev dua ntawd? Yog tias yog li ntawd, cov kev raug ncua kev kawm ntawd tshwm sim thaum twg thiab vim li cas thiaj raug ncua?  

Puas yog koj tus menyuam raug ntiab tawm hauv tsev kawm ntawv?		
Kev coj tus cwj pwm twg cas ho ua rau koj tus menyuam raug ncua kev kawm los sis raug ntiab tawm hauv tsev kawm ntawv? 		
Cov Nqe Lus Nug Txog Tias Puas Yog Vim Koj Tus Menyuam Qhov Kev Tsis Taus Es Thaij Ua Rau Tshwm Sim Tus Cwj Pwm Nod		
Puas yog tus cwj pwm uas coj mus rau qhov kev qhuab qhia yog kev nthuav tawm txog ntawm koj tus menyuam qhov kev tsis taus? 		
Koj yuav tsum muaj pov thawj dab tsi los qhia tias koj tus menyuam tus cwj pwm yog ntsig txog lawv qhov kev tsis taus? 
(Txiav txim siab txog koj tus menyuam qhov kev soj ntsuam xyuas kev kawm ntawv tshwj xeeb, qhov IEP, Qhov Phiaj Xwm 504, cov lus sau xa hauv email/ua ntawv mus rau koj tus menyuam tus kws qhia ntawv, thiab cov ntawv sau tseg ntawm ib tus kws kho mob).		
Nyob rau ncua sij hawm ob peb lub lim tiam los sis ntau lub hli dhau los, koj tus menyuam cov tsos mob los sis tus cwj pwm zoo li cas, mob loj zuj zus tuaj, los sis nyob li qub? 		
Tam sim no koj tus menyuam puas tau mus ntsib ib tus kws pab tswv yim, kws kho mob, los sis tus kws kho kev puas siab puas ntsws? 		
Yog tias tam sim no koj tus menyuam twb tau mus ntsib tus kws tshaj lij txog kev kho mob puas hlwb txhawm rau kom tau txais kev pab tswv yim tsis tu ncua, tus kws tshaj lij ntawd puas muaj cov tswv yim muab rau ntawm lub rooj sin tham MDR? 		
Yog tias koj tus menyuam tau txais tshuaj raws li khws kho mob sau ntawv kom yuav, nws puas noj cov tshuaj ntawd thaum lub sij hawm muaj qhov mob loj tuaj? Yog koj tus menyuam tseem tab tom noj tshuaj, saib seb nws puas muaj qhov haum tshuaj? Puas muaj cov kev phiv tsis haum tshuaj uas yuav cuam tshuam rau koj tus menyuam tus cwj pwm? 		
Cov Nqe Lus Nug txog Tias Kev Tsis Kam Ua Raws Li Koj Tus Menyuam Qhov IEP Es Thaij Ua Rau Tshwm Sim Tus Cwj Pwm Nod		
Puas yog koj tus menyuam qhov IEP xam nrog cov hom phiaj ntawm tus cwj pwm? Yog tias yog li ntawd, cov hom phiaj ntawd ntsig txog rau tus cwj pwm hauv nqe lus nug twg?		
Tam sim no koj tus menyuam puas muaj ib Qhov Phiaj Xwm Los Pab Tswj Tus Cwj Pwm (Behavior Intervention Plan (BIP)) uas yog ua ib feem ntawm lawv qhov IEP?		

Yog tias tam sim no koj tus menyuam muaj ib qhov BIP, cov hom phiaj uas tau sau rau hauv qhov phiaj xwm yuav qhia txog tus cwj pwm uas coj koj tus menyuam mus rau nws qhov kev ncua kev kawm los sis kev ntiab tawm hauv tsev kawm ntawv?		
Puas muaj Kev Ntsuam Xyuas Kev Soj Ntsuam Kev Coj Tus Cwj Pwm Fab Kev Ua Hauj Lwm rau koj tus menyuam los yog tsis muaj? Yog tias yog li ntawd, qhov kev ntsuam xyuas tau los yog dab tsi?
Yog tias tsis yog, ces txiav txim siab thov qhov kev ntsuam xyuas no. 		
Lub tsev kawm ntawv puas tau ua raws li koj tus menyuam qhov IEP los yog tsis tau siv? Puas yog kev raug ncua kev kawm/ kev ntiab tawm hauv tsev kawm ntawv yog los ntawm lub tsev kawm ntawv tsis kam ua raws li koj tus menyuam qhov IEP los sis Qhov Phiaj Xwm 504? 		
Yog tias koj tus menyuam muaj ib qho BIP, es lub cheeb tsam tsev kawm ntawv puas tau ua raws li ntawd?		
Puas yog lub tsev kawm ntawv tab tom ua raws li tag nrho cov kev pab cuam uas tau teev tseg hauv koj tus menyuam qhov IEP los sis qhov phiaj xwm 504?		
Yog tias lub tsev kawm ntawv tau ua tiav raug raws li koj tus menyuam qhov BIP, IEP, los sis Qhov Phiaj Xwm 504, yuav muaj dab tsi tshwm sim?